《次韵酬周长卿 其二》
清代·杨宾

省觐今朝塞北来，知心漫许出群才。老亲未得师三浙，小子空惭赋七哀。

故国衣冠虽不改，边门鼓角定相催。何当日下金鸡赦，作伴同行过誓台。

作者简介：（1650—1720）浙江山阴人，字可师，号耕夫，晚号大瓢山人。为人作幕。其父坐事长流宁古塔，请代父戍不许，与弟先后出塞省父。习其地理沿革、山川道里、风土人情，著《柳边纪略》，为世所称。另有《晞发堂集》、《杨大瓢杂文残稿》。